# Tornion varhaiskasvatuksen toimintaperiaatteet, joihin työntekijänä sitoudun

Toimintaperiaatteet on luotu Tornion kaupungin toimintaperiaatteiden, Lapsen oikeuksien (YK:n lapsen oikeuksien sopimus 1989) ja varhaiskasvatuksen valtakunnallisten arvojen pohjalta. (Vasu 2018.)

## **Asiakaslähtöisyys**

Varhaiskasvatus on palveluala, työntekijänä sitoudun tekemään kaikkeni, että tarjoamani palvelu on asiakaslähtöistä. Teen työni asiakkaan parhaaksi, jotta jokainen lapsi tulisi kuulluksi, nähdyksi, ymmärretyksi ja huomioon otetuksi omana itsenään sekä yhteisön jäsenenä. Toimintani ammatillisuus näkyy avoimena ja kunnioittavana ja perheitä osallistavana suhtautumisena monimuotoisiin perheisiin: Jokainen lapsi voi kokea oman perheensä arvostetuksi.

## **Avoimuus**

Suhtaudun rakentavasti muutoksiin sekä haastaviin asioihin ja tilanteisiin. Keskustelen asiat oikeassa foorumissa, jotta asiat hoidetaan oikeassa paikassa. Tuon asiat esille ratkaisukeskeisesti. Asioita voidaan kokeilla, sen sijaan, että tehtäisiin, kuten aina ennenkin on tehty. Haluan nähdä vaivaa yhteisen hyvän ja viihtyisyyden eteen. Olen valmis joustamaan tarvittaessa. Oppivassa organisaatiossa inhimillisyys ja suvaitsevaisuus sallitaan: ihminen ihmiselle. Sitoudun antamaan positiivista palautetta työtovereille.

## **Turvallisuus**

Työntekijänä pyrin luomaan kaikille lapsille moninaisuutta kunnioittavan ilmapiirin. En hyväksy kiusaamista, rasismia tai väkivaltaa missään muodossa. Ymmärrän tunnetaitojen merkityksen työntekijöiden, huoltajien ja lasten välisessä vuorovaikutuksessa, jotta kaikki voivat tuntea olonsa turvalliseksi ja hyväksytyksi yhteisössä. Turvallisessa yhteisössä puututaan ristiriitoihin ja opetellaan rakentavia keinoja niiden ratkaisemiseen.

## **Jatkuva kehittyminen**

Noudatan kestävän elämäntavan periaatteita, niin että sosiaalinen, taloudellinen, kulttuurinen ja ekologinen ulottuvuus tulee huomioiduksi. Ohjaan lapsia terveyttä ja hyvinvointia edistäviin elämäntapoihin. Näen lapsen aktiivisena toimijana. Ymmärrän leikin merkityksen ja toteutan leikkiä edistäviä toimintatapoja ja oppimisympäristöjä. Varmistan päivittäin, että lapsi saa onnistumisen kokemuksia, iloa omasta toiminnastaan sekä käsityksen itsestään oppijana. Arvioin ja analysoin omaa toimintaani kriittisesti ja ennakkoluulottomasti oman toiminnan ja varhaiskasvatuksen kehittämiseksi.

**Työyhteisössä** sitoudun oman perustehtävän suorittamiseen. Kehittämisessä on tärkeää toisia arvostava, koko yhteisöä osallistava ja luottamusta rakentava dialogi. Mitä enemmän työyhteisössä pidän koko yhteisön osaamisen hyödyntämistä tärkeänä, sitä enemmän siellä tuotetaan asioita yhteistoiminnallisesti. Työyhteisössä nauretaan, hassutellaan ja käytetään huumoria, joka ei ole toisia loukkaavaa tai poissulkevaa!

Torniossa

**Esimies Työntekijä**